ราคาทองสุดผันผวน สมาคมค้าทองคำปรับราคา 3 รอบในวันเดียว
สภาวะราคาทองคำในตลาดตลอดทั้งวันนี้ ค่อนข้างผันผวน โดยสมาคมค้าทองคำมีการประกาศปรับราคาถึง 3 ครั้ง โดยช่วงเช้าราคาทองปรับลดลงครั้งเดียว 400 บาท ก่อนที่ช่วงบ่ายจะลดลงอีก 50 บาท จากนั้นไม่ถึง 2 ชั่วโมง ราคาทองคำก็ปรับขึ้นมาอีกครั้งบาทละ 50 บาท
9 ธ.ค. 2552

สภาวะราคาทองคำในตลาดตลอดทั้งวันนี้ ค่อนข้างผันผวน โดยสมาคมค้าทองคำมีการประกาศปรับราคาถึง 3 ครั้ง โดยช่วงเช้าราคาทองปรับลดลงครั้งเดียว 400 บาท ก่อนที่ช่วงบ่ายจะลดลงอีก 50 บาท จากนั้นไม่ถึง 2 ชั่วโมง ราคาทองคำก็ปรับขึ้นมาอีกครั้งบาทละ 50 บาท
ทั้งนี้ ส่งผลให้ราคา ณ เวลา 15.35 น. ทองคำแท่งรับซื้ออยู่ที่บาทละ 17,800 บาท ขายทองคำแท่งอยู่ที่บาทละ 17,900 บาท ส่วนราคารับซื้อทองรูปพรรณอยู่ที่บาทละ 17,540.12 บาท ขายออกบาทละ 18,300 บาท
ส่วนราคาทองคำที่ตลาดฮ่องกง เปิดตลาดวันนี้ปรับตัวลดลง 270 ดอลลาร์ฮ่องกง แตะที่ระดับ 10,430 ดอลลาร์ฮ่องกง/ตำลึง หรือ เท่ากับ 1,130.72 ดอลลาร์สหรัฐ/ออนซ์ ลดลง 29.27 ดอลลาร์สหรัฐ
นักวิเคราะห์ ระบุว่า สาเหตุที่ราคาทองคำปรับขึ้น เป็นผลจากการที่ประธานธนาคารกลางสหรัฐ ออกมาระบุว่า เฟดจะคงดอกเบี้ย 0-0.25% ต่อไปอีกระยะหนึ่ง ซึ่งเป็นสัญญาณว่าเงินเหรียญสหรัฐจะยังคงอ่อนค่าต่อไป ส่งผลให้มีการเก็งกำไรในสินค้าโภคภัณฑ์ โดยเฉพาะทองคำ อีกระลอก และอาจส่งผลให้ราคาทองคำมีแนวโน้มปรับขึนต่อเนื่อง